fi de fi fi fi fi fi fi fi fi fi fi fi fi fi fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi da fi fi fi fi fi fi fi fi fi fi fi fi fi fi fi
Pieni annos kuti(s)tuspulveria... - Tarinatädin värityskuvat
KIRJOITTANUT JA KUVITTANUT ELINA PUOHINIEMI
Yksi monista mahdollisista tarinoista, joita syntyy Tarinatädin syksyisen värityskuvan innoittamana, voisi edetä vaikka näin…
Kissa, Possu ja Koira katsoivat toisiaan hämmentyneinä astuessaan nilkankorkuiseen varvikkoon tunturin kupeella.
”Ei täällä näy missään Metsäkeijua?”
Ne kysyivät kukin vuorollaan ja tutkivat Metsäkeijulta saamaansa viestiä. Olivatko ne todella tulleet oikeaan paikkaan?
Kohta Possu kuuli hennon äänen korvansa juuresta ja juuri ennen kuin kissa meinasi jo syöksähtää lähemmäs, ehti koira pysäyttää sen. Possu oli jähmettynyt kuuntelemaan. Koira kuiskasi Kissalle: ”Odota, minusta tuntuu, että nyt alkaa tapahtua!”
Possu alkoi hymyilemään hassusti, kun sen korvan juurella välähti pöllähdys jotain auringossa kultaisena välähtelevää. Sitten Possu alkoi kikattaa ja kiemurrella ja jokaisella kiemurruksella se alkoi kutistua!
Possu kutistui Kissan ja Koiran järkytykseksi pienemmäksi omaa sorkkaansa!
Ne katsoivat toisiinsa järkyttyneinä, kunnes Koirakin kuuli hennon äänen kertovan korvansa juuressa olemaan huoleti ja että kohta saattaa kutittaa.
Ja pian ilmoille pöllähti jälleen annos kultaista kuti(s)tuspulveria.
Kohta punaisena loistavassa varvikossa seisoi enää yksi erittäin eksyneen näköinen kissa.
Mutta ei aikaakaan, kun sekin pääsi näkemään maailman, joka varvikon uumenissa odottaa jokaista, joka osaa katsoa hieman tarkemmin…
Kerro oma tarinasi tai jatka tästä Kissan, Koiran Ja Possun seikkailua Metsäkeijun kanssa.
tulosta ja aloita värittäminen vaikka heti…
Syksyiset värityskuvat tarjolla vain syyskuun loppuun asti.
Piirtää tarinankerrontaa ja yhteisöllisyyttä inspiroivia värityskuvia.
Tilaa uutiskirje ja seuraa Facebookissa
Lähetä kommentti Peruuta vastaus
Sähköpostiosoitettasi ei julkaista. Pakolliset kentät on merkitty *
← Ruskaretki Lapissa Menninkäisten vieraana varvikossa →
ja saat ensimmäisenä kuulla uusista värityskuvista!
vinkkejä värittämiseen ja tarinointiin.
Ilmestyy noin kerran kuussa!
Kiitos! Kurkkaa seuraavaksi sähköpostiisi ja vahvista uutiskirjetilauksesi.
© elinap – Elina Puohiniemi 2015-2020